ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind rectificarea unei suprafețe de teren înscrisă în C.F. nr. 416488 Lugoj (nr. C.F. vechi: 426 Măguri), nr.** **top. 62/b și atestarea acesteia la domeniul public al municipiului Lugoj**

Consiliul Local al Municipiului Lugoj;

Ținând cont de referatul Direcției urbanism-mediu – Compartimentul urbanism, amenajarea teritoriului și protejarea monumentelor istorice nr. 16/126712/(RU)126713 din 13.12.2024;

Având în vedere referatul nr. 16/127535/(RU)127536 din 16.12.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 258 din 13.12.2024 privind rectificarea unei suprafețe de teren înscrisă în C.F. nr. 416488 Lugoj (nr. C.F. vechi: 426 Măguri), nr. top. 62/b și atestarea acesteia la domeniul public al municipiului Lugoj;

Luând în considerare raportul de specialitate nr. 16/127619/(RU)127620 din 17.12.2024 întocmit de Arhitect Șef;

Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare documentația tehnică cadastrală pentru înregistrarea imobilului în sistemul integrat de cadastru și carte funciară, rectificarea suprafeței și trecerea din proprietatea „COMUNA MĂGURI” în proprietatea municipiului Lugoj a terenului aferent cimitirului ortodox din satul Măguri, teren înscris în C.F. nr. 416488 Lugoj (nr. C.F. vechi: 426 Măguri), Nr. Top: 62/b, întocmită de ing. Stanciu Dimitrie – Lucian – P.F.A., înregistrată în evidențele instituției noastre sub nr. 16/113645/(RU)121108 din 03.12.2024;

Având în vedere Hotărârea Consiliului Local al Municipiului Lugoj nr. 255 din 25.11.2021 privind acordul pentru prima înscriere în Cartea Funciară a unui imobil – teren în suprafață de 8.088 m.p., ce aparține domeniului public al municipiului Lugoj, situat în intravilanul Municipiului Lugoj, aferent cimitirului ortodox din satul Măguri;

Ținând cont de faptul că terenul a cărui rectificare se cere este înscris în evidenţele cadastrale în C.F. nr. 416488 Lugoj (nr. C.F. vechi: 426 Măguri), nr. top.62/b, este situat în intravilanul UAT Municipiul Lugoj, localitatea Măguri, str. Principală, nr. 48 Bis Lugoj, având destinația de cimitir;

Ținând cont de prevederile art. 4 alin. (2) – (4) art. 5 din Legea nr. 18/1991 privind fondul funciar, republicată, cu modificările și completările ulterioare;

În conformitate cu art. 1 alin. (4) – (6), art. 24 alin. (1) și (3), art. 27 alin. (1) şi art. 28 alin.(6) și art. 41 alin. (5) din Legea nr. 7/1996 a cadastrului și a publicității imobiliare, republicată, cu modificările și completările ulterioare;

Luând în considerare art. 554 alin. (1), art. 888 din Legea nr. 287/2009 privind Codul Civil, republicată, cu modificările și completările ulterioare;

Văzând prevederile art. 18 lit. b), art. 153 alin. (4) din Regulamentul de recepţie şi înscriere în evidenţele de cadastru şi carte funciară,aprobat prin Ordinul nr. 600/2023 al directorului general al Agenției Naționale de Cadastru și Publicitate Imobiliară;

În conformitate cu art. 87 alin. (5), art. 129 alin. (2) lit. c), art. 136, art. 139 alin. (3) lit. g), art. 286 alin. (4) și art. 286 alin. (4), art. 286 alin.(4) și art. 287 din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art. 1.** - Se însuşeşte documentația privind înregistrarea în sistem integrat de cadastru și carte funciară a imobilului – teren, identificat prin nr. top: 62/b, înscris în C.F. nr. 416488 (nr. C.F. vechi: 426 Măguri), întocmită de ing. Stanciu Dimitrie Lucian – P.F.A., anexă la prezenta hotărâre.

**Art. 2. -** Se exprimă acordul pentru rectificarea suprafeţei de teren, situată în intravilanul Municipiului Lugoj, înscrisă în C.F. nr. 416488 Lugoj (nr. C.F. vechi: 426 Măguri), nr. top. 62/b, de la suprafața de 7.327 m.p., la suprafața reală de 8.088 m.p., rezultată în urma măsurătorilor.

**Art. 3.** - Se atestă apartenența la domeniul public al municipiului Lugoj a imobilului -teren în suprafaţă de 8.088 m.p., situat în intravilanul municipiului Lugoj, localitatea Măguri, str. Principală, nr. 48 Bis, având categoria de folosință curți – construcții, înscris în C.F. nr. 416488 Lugoj (Nr. C.F. vechi: 426 Măguri), Nr. top. 62/b.

**Art. 4.** - La data adoptării prezentei hotărâri, își încetează aplicabilitatea Hotărârea Consiliului Local al Municipiului Lugoj nr. 255 din 25.11.2021.

**Art. 5.** - Îndeplinirea prevederilor prezentei hotărâri se încredinţează Direcției urbanism- mediu şi Direcţiei management financiar.

**Art. 6. -** Prezenta hotărâre se comunică:

- Instituţiei Prefectului, Judeţul Timiş;

- Primarului Municipiului Lugoj;

- Direcţiei juridice;

- Direcției urbanism-mediu;

- Direcţiei management financiar;

- Biroului de Cadastru şi Publicitate Imobiliară;

- P.F.A. Stanciu Dimitrie - Lucian.;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Marius-Cornel Baboniu SECRETARUL GENERAL AL MUNICIPIULUI

Dan Ciucu

**Nr. 243 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |